หนูเคยกินยาคุมฉุกเฉิน แต่ประจำเดือนไม่มาเป็นปีเลยค่ะ แต่ก็มีตกขาว ขอคำปรึกษาหน่อยค่ะ
สวัสดีค่ะ ผลของยาคุมฉุกเฉินนั้น อาจทำให้ประจำเดือนมาล่าช้าได้ แต่ก็ไม่ได้ทำให้ประจำเดือนขาดหายไปเป็นปีได้ค่ะ ดังนั้น การที่ประจำเดือนไม่มา หากในระหว่างนี้ ได้มีเพศสัมพันธ์ไป ก็ควรตรวจหาการตั้งครรภ์ดูด้วยค่ะ หากตรวจไม่พบ การที่ประจำเดือนขาดหายไป อาจเกิดจาก1. การผลิตฮอร์โมนของรังไข่ผิดปกติ เช่น มีกลุ่มอาการมีถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป2. โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้3. มีภาวะไทรอยด์ฮอร์โมนผิดปกติ4. มีพังผืดในมดลูก จากการเคยมีมดลูกอักเสบ หรือเคยขูดมดลูกหากประจำเดือนยังคงไม่มา ก็ควรไปพบแพทย์เพื่อหาสาเหตุค่ะ สำหรับการมีตกขาวนั้น หากไม่ได้มีกลิ่นเหม็นผิดปกติ ไม่มีแสบหรือคันช่องคลอด ก็อาจไม่ได้บ่งบอกอะไรค่ะ